CELEX: 32006D0944
Language: el
Date: 2006-12-14 00:00:00
Title: 2006/944/ΕΚ: Απόφαση της Επιτροπής, της 14ης Δεκεμβρίου 2006 , για τον καθορισμό των αντίστοιχων επιπέδων εκπομπών που επιμετρούνται στην Κοινότητα και σε κάθε κράτος μέλος της δυνάμει του Πρωτοκόλλου του Κυότο, σύμφωνα με την απόφαση 2002/358/ΕΚ του Συμβουλίου [κοινοποιηθείσα υπό τον αριθμό Ε(2006) 6468]

16.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 358/87
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 14ης Δεκεμβρίου 2006
   για τον καθορισμό των αντίστοιχων επιπέδων εκπομπών που επιμετρούνται στην Κοινότητα και σε κάθε κράτος μέλος της δυνάμει του Πρωτοκόλλου του Κυότο, σύμφωνα με την απόφαση 2002/358/ΕΚ του Συμβουλίου
   [κοινοποιηθείσα υπό τον αριθμό Ε(2006) 6468]
   (2006/944/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 2002/358/ΕΚ του Συμβουλίου της 25ης Απριλίου 2002 για την έγκριση, εξ ονόματος της Ευρωπαϊκής Κοινότητας, του Πρωτοκόλλου του Κυότο στη Σύμβαση — Πλαίσιο των Ηνωμένων Εθνών για τις κλιματικές μεταβολές και την από κοινού τήρηση των σχετικών δεσμεύσεων (1), και ιδίως το άρθρο 3,
   Εκτιμώντας τα ακόλουθα:
   
               (1)
            
            
               Στο παράρτημα ΙΙ της απόφασης 2002/358/ΕΚ παρατίθενται οι ποσοτικοποιημένες δεσμεύσεις περιορισμού ή μείωσης εκπομπών για τον καθορισμό των αντίστοιχων επιπέδων εκπομπών που επιμετρούνται στην Κοινότητα και τα κράτη μέλη της σύμφωνα με το άρθρο 4 του Πρωτοκόλλου του Κυότο. Στο παράρτημα Β του Πρωτοκόλλου του Κυότο παρατίθενται οι ποσοτικοποιημένες δεσμεύσεις (υποχρεώσεις) περιορισμού ή μείωσης των εκπομπών, με στόχο τον καθορισμό των επιμετρούμενων επιπέδων εκπομπών στα κράτη μέλη που προσχώρησαν στην Κοινότητα μετά τις 25 Απριλίου 2002, πλην της Κύπρου και της Μάλτας, για τις οποίες δεν καθορίστηκαν ακόμη ποσοτικοποιημένες δεσμεύσεις περιορισμού ή μείωσης εκπομπών βάσει του Πρωτοκόλλου του Κυότο.
            
         
               (2)
            
            
               Τα αντίστοιχα επίπεδα εκπομπών που επιμετρούνται στην Κοινότητα και στα κράτη μέλη της, εκφρασμένα σε τόνους ισοδυνάμου διοξειδίου του άνθρακα, παρατίθενται στο παράρτημα της παρούσας απόφασης. Τα επίπεδα αυτά υπολογίζονται με βάση τα αναθεωρημένα δεδομένα εκπομπών του έτους αναφοράς (έτος βάσης) που υπέβαλαν τα κράτη μέλη σύμφωνα με το άρθρο 23 της απόφασης 2005/166/ΕΚ της Επιτροπής της 10ης Φεβρουαρίου 2005 για θέσπιση των κανόνων εφαρμογής της απόφασης αριθ. 280/2004/ΕΚ του Ευρωπαϊκού Κοινοβουλίου και του Συμβουλίου για τον μηχανισμό παρακολούθησης των εκπομπών αερίων που συμβάλλουν στο φαινόμενο του θερμοκηπίου στην Κοινότητα και εφαρμογής του Πρωτοκόλλου του Κυότο (2). Τα δεδομένα αυτά πολλαπλασιάζονται επί την ποσοτικοποιημένη δέσμευση περιορισμού ή μείωσης εκπομπών που καθορίζεται στο παράρτημα ΙΙ της οδηγίας 2002/358/ΕΚ και στο Παράρτημα Β του Πρωτοκόλλου του Κυότο, πολλαπλασιασμένη επί τον αριθμό πέντε, ο οποίος αντιπροσωπεύει την πενταετή διάρκεια της πρώτης περιόδου δέσμευσης κατά το Πρωτόκολλο του Κυότο.
            
         
               (3)
            
            
               Σύμφωνα με το άρθρο 3 της απόφασης 2002/358/ΕΚ, η επιμετρούμενη ποσότητα της Κοινότητας και κάθε κράτους μέλους πρέπει να ισούται με το αντίστοιχο επίπεδο εκπομπών τους που καθορίζεται στο παράρτημα της εν λόγω απόφασης.
            
         
               (4)
            
            
               Η αναθεώρηση των δεδομένων για τις εκπομπές του έτους αναφοράς στο πλαίσιο του Πρωτοκόλλου του Κυότο, τα οποία υποβλήθηκαν από τα κράτη μέλη σύμφωνα με το άρθρο 23 της απόφασης 2005/166/ΕΚ, απαίτησε τη διενέργεια νέου υπολογισμού, από τον οποίο προέκυψε αριθμητική διαφορά ύψους 11 403 608 τόνων ισοδυνάμου διοξειδίου του άνθρακα ανάμεσα στην επιμετρούμενη στην Ευρωπαϊκή Κοινότητα ποσότητα και στο άθροισμα των ποσοτήτων που επιμετρούνται στα κράτη μέλη, όπως καθορίζονται στο παράρτημα ΙΙ της απόφασης 2002/358/ΕΚ. Η διαφορά αυτή πρέπει να εκδοθεί από την Κοινότητα ως καταλογισμένες ποσοτικές μονάδες.
            
         
               (5)
            
            
               Οι τυχόν αλλαγές στα τελικά επίπεδα εκπομπών της Κοινότητας και των κρατών μελών της, οι οποίες προκύπτουν από την επανεξέταση των επιπέδων των εκπομπών σύμφωνα με το άρθρο 8 του Πρωτοκόλλου του Κυότο, πρέπει να αποτελέσουν αντικείμενο τροποποίησης της παρούσας απόφασης.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Κλιματικών Μεταβολών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα αντίστοιχα επίπεδα εκπομπών, εκφραζόμενα σε τόνους ισοδυνάμου διοξειδίου του άνθρακα, τα οποία επιμετρούνται στην Κοινότητα και στα κράτη μέλη της για την πρώτη περίοδο ποσοτικοποιημένης δέσμευσης περιορισμού και μείωσης εκπομπών σύμφωνα με το Πρωτόκολλο του Κυότο, καθορίζονται στο παράρτημα.
   Άρθρο 2
   Η διαφορά των 11 403 608 τόνων ισοδυνάμου διοξειδίου του άνθρακα, μεταξύ των επιπέδων εκπομπών της Κοινότητας και του αθροίσματος των επιπέδων εκπομπών των κρατών μελών που παρατίθενται στο παράρτημα ΙΙ της απόφασης 2002/358/ΕΚ, εκδίδεται από την Κοινότητα ως καταλογισμένες ποσοτικές μονάδες.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 14 Δεκεμβρίου 2006.
      
         
            Για την Επιτροπή
         
         Σταύρος ΔΉΜΑΣ
         
         
            Μέλος της Επιτροπής
         
      
   
   
      (1)  ΕΕ L 130 της 15.5.2002, σ. 1.
   
      (2)  ΕΕ L 55 της 1.3.2005, σ. 57.
   
      ΠΑΡΑΡΤΗΜΑ
      Αντίστοιχα επίπεδα εκπομπών, εκφραζόμενα σε τόνους ισοδυνάμου διοξειδίου του άνθρακα, που επιμετρούνται στην Ευρωπαϊκή Κοινότητα και στα κράτη μέλη για την πρώτη περίοδο ποσοτικοποιημένης δέσμευσης περιορισμού και μείωσης εκπομπών σύμφωνα με το Πρωτόκολλο του Κυότο
      
                  Ευρωπαϊκή Κοινότητα (1)
                  
               
               
                  19 683 181 601
               
            
                  Βέλγιο
               
               
                  679 368 682
               
            
                  Δανία
               
               
                  273 827 177
               
            
                  Γερμανία
               
               
                  4 868 520 955
               
            
                  Ελλάδα
               
               
                  694 087 947
               
            
                  Ισπανία
               
               
                  1 663 967 412
               
            
                  Γαλλία
               
               
                  2 819 626 640
               
            
                  Ιρλανδία
               
               
                  315 158 338
               
            
                  Ιταλία
               
               
                  2 429 132 197
               
            
                  Λουξεμβούργο
               
               
                  45 677 304
               
            
                  Κάτω Χώρες
               
               
                  1 008 565 720
               
            
                  Αυστρία
               
               
                  343 405 392
               
            
                  Πορτογαλία
               
               
                  386 956 503
               
            
                  Φινλανδία
               
               
                  355 480 975
               
            
                  Σουηδία
               
               
                  375 864 317
               
            
                  Ηνωμένο Βασίλειο
               
               
                  3 412 080 630
               
            
         
      
                  Κύπρος
               
               
                  Δεν εφαρμόζεται
               
            
                  Τσεχική Δημοκρατία
               
               
                  902 890 649
               
            
                  Εσθονία
               
               
                  197 902 558
               
            
                  Λεττονία
               
               
                  119 113 402
               
            
                  Λιθουανία
               
               
                  221 275 934
               
            
                  Ουγγαρία
               
               
                  578 260 222
               
            
                  Μάλτα
               
               
                  Δεν εφαρμόζεται
               
            
                  Πολωνία
               
               
                  2 673 496 300
               
            
                  Σλοβενία
               
               
                  92 934 961
               
            
                  Σλοβακία
               
               
                  337 456 459
               
            
         (1)  Για τους σκοπούς της από κοινού τήρησης των σχετικών δεσμεύσεων δυνάμει του άρθρου 3 παράγραφος 1 του Πρωτοκόλλου του Κυότο όπως προβλέπεται στις διατάξεις του άρθρου 4 του Πρωτοκόλλου αυτού, σύμφωνα με την απόφαση 2002/358/ΕΚ και με εφαρμογή στα κράτη μέλη που αναφέρονται στο παράρτημα II της απόφασης αυτής.